Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 38

2. Tanterv az 1–4. évfolyam számára AZ ANYANYELV ÉS IRODALOM MŰVELTSÉGI TERÜLET TANTERVEI 2006/20/II. szám Az Anyanyelv és irodalom műveltségi terület részletes tantervei mintegy másfél évtizedes tanterv- és taneszköz-fejlesztési praxis, kutatási és kísérleti eredmény, gyakorlati kipróbálási tapasztalat felhasználásával nyerték el végleges formájukat. Az eredeti tanterveket az Értékközvetítő és Képességfejlesztő Program Országos Központja dolgozta ki Zsolnai József koncepciója alapján. Ezen ÉKP-tanterv tantárgyi tanterveit – intézményünkben helyi alternatív tantervként alkalmazva – újabb többszöri kipróbálás alapján alakították olyanná a Zalabéri Általános Iskola pedagógusai, hogy más, igényes, szokatlan tevékenységeket is bátran alkalmazó pedagóguscsoportok nyugodtan alkalmazhatják őket helyi tanterveikben. A Képességfejlesztő és értékőrző kerettanterv (KÉK) részletes tantervei a NAT 2003-hoz igazodnak. Az általános iskola 1–4. évfolyamára az Anyanyelv és irodalom műveltségi területen belül a következő tanterveket közöljük: Anyanyelv és kommunikáció 1–4. Irodalom 1–4. Â Az egyes tantervek jellemzőit, az alkalmazásukhoz szükséges feltételeket a tantárgyi tantervek ismertetői tartalmazzák. ÂA tanulásához-tanításához javasolt időkeretet az összefoglaló óraterv javaslat és a tanterv tartalmazza. ÂE részletes tantervek nem önmagukban álló dokumentumok. Minden egyes tantárgyi tantervhez pedagógiai segédletek és az adott tantárgy tanulását segítő – zömmel saját fejlesztésű – taneszközök tartoznak. A tantárgyi tanterveken túl minden egyes tantárgyhoz négyféle pedagógiai segédlet készül. Ezek az alábbiak:  tanítási program ( vagy tantárgyi útmutató),  feladatgyűjtemény,  időterv,  mérőlap és értékelési útmutató. ÂA Képességfejlesztő és Értékőrző Kerettanterv bármilyen tantárgyi tantervének, segédleteinek és taneszközeinek használatára továbbképzések keretében készülhetnek fel az ilyen típusú szolgáltatást igénylő pedagógusok. 2006/20/II. szám ANYANYELV ÉS KOMMUNIKÁCIÓ 1–4. évfolyam 2006/20/II. szám Az Anyanyelv és kommunikáció tantárgyi kerettanterv alapja az Értékközvetítő és képességfejlesztő program (ÉKP) keretei között az 1–12. évfolyam számára kimunkált, a NAT 2003-hoz igazított részletes kerettanterv. A kerettantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző kerettanterv (KÉK) alkalmazásával, adaptálásával dolgozzák ki helyi tantervüket. (Az itt közölt Anyanyelv és kommunikáció kerettanterv szerves folytatása az Anyanyelv és kommunikáció 5–8. évfolyam számára kidolgozott kerettanterv.) Javasolt óraszám Évfolyam 5. 6. 7. 8. Óraszám (hetente) 7,5 7,5 A KÉK és a NAT 2003 viszonyának jellemzői A KÉK Anyanyelv és kommunikáció, illetve Irodalom tantárgyi kerettantervek a NAT Magyar nyelv és irodalom műveltségi területére terjednek ki. A kerettantervek a műveltségi terület követelményeinek teljes mértékben megfelelnek. Eleget tesznek a kiemelt fejlesztési feladatok követelményei közül valamennyinek, kiemelten az információs és kommunikációs kultúra, a hon- és népismeret, az EU és kultúra, a tanulás, továbbá a testi és lelki egészség, valamint a pályaorientáció fejlesztési lehetőségeinek. Az Anyanyelv és kommunikáció kerettanterv jellemzői Az Anyanyelv és kommunikáció kerettanterv olyan olvasás- és írástanítási stratégiát ajánl, amely biztosítja az olvasás és az írás megtanulását, az olvasás megkedvelését. A tanulók olvasási tempójának és szövegértési teljesítményének fokozása érdekében a gyorsolvasás csaknem minden eljárását tartalmazza. A magyar helyesírás teljes rendszerét problémacentrikusan rögzíti kisiskolás kortól kezdve, összehangolva az írástechnika (betűalakítás, -kapcsolás, íráslendület- és tempófejlesztés) gyakoroltatásával. A beszédtechnika teljes gyakorlatrendszere, a valamennyi nyelvi szintre kiterjedő nyelvtani tananyag, valamint a helyesírási szabályzat és tanácsadó szótár használatának szorgalmazása eredményeként a tanulók többségének helyesírása megalapozottá válik a 4. évfolyam végére. A kerettanterv gazdag tevékenységrendszert ajánl a szóbeli szövegalkotás, a verbális és a nem verbális képességek, az illemtudó viselkedés fejlesztésére. A fogalmazás hagyományos műfajai mellett a mindennapi életben és a publicisztikában meghonosodott műfajok (távirat, kérvény, meghívó, hír, riport stb.) tanulását is lehetővé teszi. Olyan gyakorlatrendszert tartalmaz, amely biztosítja a tanulók művelődési szokásainak megalapozását, fejlesztését (könyv- és könyvtárhasználat, szelektív rádiózás, tévézés, közművelődési intézmények szolgáltatásainak igénylése). A kerettanterv a tananyagot a kommunikációs tényezők és funkciók mentén spirálisan rendezi el. A fejlesztendő képességek, az elsajátítandó ismeretek egyre magasabb szinten térnek vissza az egyes évfolyamokon. Ez a sajátosság teszi lehetővé, hogy a megszerzett tudás ne fejlődjön vissza, ez a sajátosság számol a lassan haladó tanulók esetében az éréssel, s egyben lehetőséget biztosít a tehetségek maximális kibontakoztatására, az alkotásra. A kerettanterv alkalmazásához szükséges feltételek A kerettanterv tanítása a kisiskolás korban tanítói végzettséget és kompetenciát igényel. Elvárja a pedagógustól, hogy fejlett kommunikációs kultúrával rendelkezzen, s nyitott legyen a nyelvtudomány (az alkalmazott nyelvészet) eredményeire. A pedagógiai képességek közül preferálja a megosztott figyelmet és a döntési képességet, továbbá a diagnosztizáló képességet, amely a differenciált tanulásszervezést, az egyénben való gondolkodni tudást teszi lehetővé. A nevelési stílusok közül pedig a kooperatív (együttműködő) magatartást szorgalmazza. A kerettanterv megvalósításához kidolgozott, többszörösen kipróbált taneszközcsomag áll rendelkezésre minden évfolyamon. 2006/20/II. szám Az Anyanyelv és kommunikáció tanulásának céljai az 1–4. évfolyamon Az Anyanyelv és kommunikáció tanulásának célja, hogy általa növekedjék a tanulók – széles értelemben vett – kommunikációs kompetenciája, tudatosuljon nyelvi kompetenciájuk. A sikeres anyanyelvés kommunikációtanulás a különböző életkorú tanulók érdeklődésére, társas kapcsolataik sikeres működtetésének igényére épít. E globális cél megvalósulása az alábbi egymással összerendezett, egymásra épülő és egymást átható képességcsoportok fejlesztése révén történik: Az olvasástanulás során egyaránt fontos a tanulók információkat befogadó és -közvetítő szerepe. E célt szolgálja a néma olvasás tempójának fokozása mellett a gyorsolvasásnak mint képesség- és szokásrendszernek a tanulása, valamint a felolvasás tanulása is. Az önművelési képességek kialakítása a szokássá és szükségletté fejlesztése lehetővé teszi, hogy a tanulók ne csak a kultúra passzív befogadóiként elégítsék ki érdeklődésüket, hanem hogy módjuk legyen önépítésre, önfejlesztésre is. Az önművelési tevékenység révén a tanulók átfogó képet kapnak a kultúra szerteágazó világáról, annak történetiségéről. Formálódik magyarságképük, nemzeti identitásuk, tágul társadalmi világképük. A szóbeli és írásbeli szövegműfajok, illetve az azokat reguláló helyesejtési, helyesírási, nyelvhelyességi normák teljességének korai életkortól történő tanulása garantálja, hogy a tanulók életkoruknak és szociális szerepeiknek megfelelően sikeresen vegyenek részt iskolai társas és mindennapi kommunikációs helyzetekben. A nyelvtan tanulása hozzájárul a korszerű nyelvészeti világkép kialakulásához, biztosítja a beszéd, a fogalmazás, a helyesírás tudatosulását, beavatja a tanulókat az anyanyelvi örökség világába. 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Hibakeresés  Hibajavítás (helyesejtési, helyesírási, nyelvhelyességi, kommunikációs)  Néma olvasás skipping, skimming technikával  Dinamikus olvasás (gyorsaság+megértés+olvasási attitűd)  Ismeretterjesztő szövegek jegyzetelése  Kiscsoportos kommunikáció (vita, társalgás, megbeszélés, kibeszélés, elbeszélés, stb.)  Kiselőadás (írók, költők életéről, valamely olvasókönyvi témáról, stb.)  Utánzás minta alapján (helyesejtés, kommunikációs helyzet megoldása, stb.)  Mimetizálás, szerepjátszás  Bábos bemutatás  Bemutatás (felolvasás, verses, prózai alkotások előadása)  Megfigyelés (nyelvjárási ejtés, kommunikációs hiba, gesztus, térközszabályozás)  Magyarázat  Kérdezés  Alkotások létrehozása (irodalmi, publicisztikai, stb.)  Versenyzés (versmondó, prózamondó, helyesírási, egyéb tanulmányi, stb.)  Gyűjtés (tárgyi értékek, pl. könyvek, újságcikkek, írók, költők arcképei, plakátok, műsorfüzetek, stb.)  Tanulópárok szerveződése bizonyos képességek begyakorlására  Szóbeli felelés (a tananyag reprodukciója)  A bevésett, megértett tananyag, tankönyvi szöveg, algoritmus, stb. előadása különböző (elképzelt) második személynek, különféle műfajokban szóban vagy írásban  Az olvasási teljesítmény, versmondás, szóbeli szövegalkotás magnón való rögzítése a tanév elején és végén  Vizsga (tantárgyi házi vizsga)  Verseny (versmondó, helyesírási, versíró, meseíró, esszéíró, stb.)  Témazáró feladatlapok, tesztek megoldása  Röpdolgozatok írása (aktuálisan bevésendő kognitívumok: verstani alapfogalmak, grammatikai definíciók, felosztások, stb.)  Iskolai dolgozatok (a pedagógus által összeállított feladatlapokkal, pl. helyesírási képességek ellenőrzése, nyelvtani elemzőképesség ellenőrzése, stb.)  Memoriterek kikérdezése a pedagógus / diáktársak által  Monitor-vizsgálat olvasásértésből (sztenderd tudásteszt)  Egyéni vagy közös alkotás létrehozása (iskolaújság szerkesztése, versírás, stb.)  Tanári írásbeli szöveges (formatív) értékelés  Tanári szóbeli (formatív) értékelés megerősítő / szabályozó / korrigáló funkcióval  Tanulói értékelés egymás produktumáról (versmondás helyesejtési, kommunikációs szempontból; kitalált mese vagy fantázia-szülte fiktív történet, stb.)  Saját tanulói teljesítmény (írásos, magnón, képmagnón rögzített) elemzése, önértékelése a követelmények kritériumainak összevetésével  A versenyeken a zsűri által preferált értékelési kritériumok meghallgatása és megértése  Évközi, érdemjeggyel történő értékelés  Félévi, év végi osztályozás (szummatív értékelés) 2006/20/II. szám A tantervhez tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz Évfolyam Raktári szám Cím 1. NT-122/I/1 Csik Endre-Farkas Julianna-Kiss Éva–Zsolnai Józsefné: Szó és betű. NT-122/M/1 Antalné Csirke Éva-Csizmazia Sándorné–Zsolnai Józsefné: Írás munkafüzet. NT/123 Kálmán Gyuláné-Kiss Éva–Léber Mária-Zsolnai Józsefné: Vázolólapok. 2. NT-222/II/1 Csik Endre–Farkas Julianna–Horváth Éva–Máté Magdolna–Szabó Eszter: Ismerd meg a világot! NT-222/Mt/1 Csizmazia Sándor–Csizmazia Sándorné–Orosz Zsuzsa: Nyelvtan, szöveg, helyesírás. 3. NT-326/II/1 Csik Endre–Heffner Anna–Máté Magdolna: Múltunkról, jelenünkről. NT-326/II/M Máté Magdolna: Olvasási munkafüzet NT-327 Farkas Julianna–Máté Magdolna: Egymás között. NT-327- 427/M/1 Csik Endre–Farkas Julianna–Heffner Anna–Kovács Zoltán–Szabó Eszter: Önművelés munkafüzet. NT-326- 426/Mt/1 Csizmazia Sándor–Csizmazia Sándorné–Orosz Zsuzsa: Nyelvtan, helyesírás, fogalmazás. 4. NT-426/II/1 Farkas Julianna–Kojanitz László–Lehmann László–Varsányi Erzsébet: Múltunk, jelenünk, jövőnk. NT-426/II/M Varsányi Erzsébet: Olvasási munkafüzet NT-327- 427/M/1 Csik Endre–Farkas Julianna–Heffner Anna–Kovács Zoltán–Szabó Eszter: Önművelés munkafüzet. NT-326- 426/Mt/1 Csizmazia Sándor–Csizmazia Sándorné–Orosz Zsuzsa: Nyelvtan, helyesírás, fogalmazás. NT-426/M/1 Csizmazia Sándor–Csizmazia Sándorné–Orosz Zsuzsa: Nyelvhelyesség, helyesírás, fogalmazás. Tanítási segédlet Évfolyam Raktári szám Cím 1. NT-83137 Tanítási program. 1. (Nyelvi, irodalmi és kommunikációs nevelési program.) NT-83136 Feladatgyűjtemény. 1. (Nyelvi, irodalmi és kommunikációs nevelési program.) Időterv 1. osztály (Holnap KKT–Nodus Kiadó, Veszprém) Tanári tárgyképek. (Nodus Kiadó, Veszprém.) Tanári szóképek. (Nodus Kiadó, Veszprém.) Betűtanítási modellek. (Nodus Kiadó, Veszprém.) Táblák a helyesírás tanításához. (Nodus Kiadó, Veszprém.) Táblák az ABC tanításához. (Nodus Kiadó, Veszprém.) Olvasástanulás I–II. Transzparenssorozat. (Nodus Kiadó, Veszprém.) Diasorozat a szóbeli szövegalkotáshoz. (Nodus Kiadó, Veszprém.) Tematikus zörejsorozat a szóbeli szövegalkotáshoz. (Hangkazetta.) (Nodus Kiadó, Veszprém.) 2. NT-83152 Tanítási program. 2. (Nyelvi, irodalmi és kommunikációs nevelési program.) NT-83151 Feladatgyűjtemény. 2. (Nyelvi, irodalmi és kommunikációs nevelési program.) Időterv 2. osztály (Holnap KKT–Nodus Kiadó, Veszprém) Táblák a nyelvtan tanulásához. (Nodus Kiadó, Veszprém.) Átalakítás I–II. Nyelvtan transzparensek. (Nodus Kiadó, Veszprém.) Bővítés. Nyelvtan transzparensek. (Nodus Kiadó, Veszprém.) Szűkítés. Nyelvtan transzparensek. (Nodus Kiadó, Veszprém.) Diasorozat a szóbeli szövegalkotáshoz. (Nodus Kiadó, Veszprém.) 2006/20/II. szám 3. NT-83162 Tanítási program. 3. (Nyelvi, irodalmi és kommunikációs nevelési program.) NT-83163 Feladatgyűjtemény. 3. (Nyelvi, irodalmi és kommunikációs nevelési program.) Időterv 3. osztály (Holnap KKT–Nodus Kiadó, Veszprém) Táblák a könyvtári szakrend tanulásához. (Nodus Kiadó, Veszprém.) Olvasástanulás. IV. Transzparenssorozat. (Nodus Kiadó, Veszprém.) Nyelvtan. Transzparenssorozat. (Nodus Kiadó, Veszprém.) Diasorozat a nemverbális kommunikációhoz. (Nodus Kiadó, Veszprém.) Hanganyag a szóbeli szövegalkotáshoz. (Nodus Kiadó, Veszprém.) Hanganyag a nemverbális kommunikációhoz. (Nodus Kiadó, Veszprém.) 4. NT-83171 Tanítási program. 4. (Nyelvi, irodalmi és kommunikációs nevelési program.) NT-83172 Feladatgyűjtemény. 4. (Nyelvi, irodalmi és kommunikációs nevelési program.) Időterv 4. osztály (Holnap KKT–Nodus Kiadó, Veszprém) Nyelvtan. III. Transzparenssorozat. (Nodus Kiadó, Veszprém.) Olvasástanulás. V. Transzparenssorozat. (Nodus Kiadó, Veszprém.) Diasorozat a szóbeli szövegalkotáshoz. (Nodus Kiadó, Veszprém.) Hanganyag a szóbeli szövegalkotáshoz. (Nodus Kiadó, Veszprém.) 1–4. NT-83138 Zsolnai József: A tanulás tervezése és irányítása. 1–4. (Nyelvi, irodalmi és kommunikációs nevelési program.) 2006/20/II. szám Tanulási cél, tematikus tananyag, tanulási program

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes